Кьоман ма-ярра истори йовзарца бен хуьлийла дац халкъан кханенан кхоллам. Цундела хада йиш яц д1адаьллачуьннца а долуш долчунна а, хиндолчуьнца а йолу з1е. И хаьдда цахилар гойту халкъан барта кхолларалло, цу буха т1ехь кхуьу къоман культуро а. Цундела ала йиш ю-кха; ирсе бу къоман кхоллам, нагахь цуьнан шен халкъан амалан, г1иллакхийн адамалла йолуш турпалхой, кхолла безаш а боцуш, дахарехь боккъалина а хилла хилча.